ועדת הכנסת, כנסת 18, פרוטוקול מספר 140, 2010-12-28 10:00

יריב לוין: שלום לכולם, אני מתכבד לפתוח את הישיבה, על סדר היום קביעת ועדה לדיון בשתי הצעות חוק הצעת חוק הגיור הצבאי, התשע"א-2010 - - -

משה גפני: למה זה דחוף היום?

משה גפני: לפני התקציב?

יריב לוין: אני מבטיח לך שאתן לך זמן לדבר.

יעקב אדרי: הבנתי שהישיבה בעשר.

דוד רותם: לא היית צריך לבטל, אתה לא חבר פה.

יריב לוין: חבר הכנסת רותם, בהערה הבאה שלך אני אבין שהעניין באמת לא דחוף לך.

יריב לוין: את חבר הכנסת גפני אני מבין, אותך לא כל כך.

יריב לוין: על סדר היום, הצעת חוק הגיור הצבאי, התשע"א-2010 של חברי הכנסת דוד רותם ורוברט אילטוב (פ/18/2684) והצעת חוק לתיקון פקודת העדה הדתית (המרה) (תעודת המרה למתגייר במהלך שירותו הצבאי), התשע"א – 2010 של חברי הכנסת זבולון אורלב ואורי אורבך (פ/18/2702).

יריב לוין: אני רוצה לומר בצורה ברורה, שתי הצעות החוק עוסקות בסוגיה מהותית בעלת השלכות מרחיקות לכת, שבעיני ראוי היה שתוכרע בהסכמה רחבה.

יריב לוין: סברתי שנכון היה לדחות את ההכרעה בשאלה איזו ועדה תדון בחוקים האלה לפרק זמן קצר של שבועיים על מנת ומתוך תקווה שהדבר יאפשר חלון זמן שבמהלכו כבוד הרב עמר יוכל לקבל את ההחלטות הדרושות שנמצאות בסמכותו, יטפל כמיטב חוכמתו הרבה בסוגיה הרגישה הזו ויביא למצב שהמשבר יהיה מאחורינו.

יריב לוין: אני יכול לומר שהופעלו עלי לחצים כבדים מאד להביא את הנושא לדיון באופן מיידי ובמועד מוקדם יותר.

יריב לוין: דחיתי את הלחצים על הסף, סברתי ואני מאמין גם עכשיו שמישהו אולי יחוש ניצחון זמני כתוצאה מההעברה של הדיון הזה וכתוצאה מהחלטה כזו או אחרת שתתקבל היום, בסופו של דבר יגלה שבדרך של כיפוף ידיים יש רק מפסידים.

יריב לוין: לצערי, חלון ההזדמנויות שהשתדלתי לייצר לא נוצל בכלל ודבר לא התקדם, את האמת הזו צריך לומר.

יריב לוין: אני מבקש לקרוא מכאן לכבוד הרב עמר ולומר לו, האחריות למנוע קרע בעם רובצת היום לפתתך.

יריב לוין: נדרשת כאן הכרעה מיידית, אי אפשר להמתין יותר.

יריב לוין: כבוד הרב עמר, זו עת לעשות, זו עת להכריע ויפה שעה אחת קודם.

יריב לוין: יחד עם זאת וכתוצאה מהמצב הזה, נדמה לי שאין לנו ברירה אלא לקדם כרגע את מהלך חקיקת החוק, מתוך תקווה שתתקבלנה החלטות על ידי כבוד הרב עמר באופן שיחסוך מאתנו עימות שהשלכותיו עלולות להיות חמורות מאד.

יריב לוין: מכאן הדיון שאנחנו נמצאים בו.

אחמד טיבי: הצעה לסדר אדוני.

יריב לוין: לפני הצעה לסדר, עוד הערה אחת, אני רוצה להבהיר שהמלצת הלשכה המשפטית ביחס לשני החוקים הייתה להעביר אותם לוועדת חוקה חוק ומשפט.

יריב לוין: במליאה נשמעו ביחס לחוק הגיור הצבאי של חברי הכנסת רותם ואילטוב הצעות להעביר את ההצעה לוועדת החוקה חוק ומשפט, לוועדת הפנים והגנת הסביבה או לוועדת החוץ והביטחון ואילו ביחס להצעת החוק של חברי הכנסת אורלב  ואורבך, נשמעו הצעות להעביר לוועדת החוקה חוק ומשפט, לוועדת הפנים והגנת הסביבה, לוועדת החוץ והביטחון או לוועדה למאבק בנגע הסמים, אלו הצעות שעלו.

מנחם אליעזר מוזס: זה המקום המתאים.

יריב לוין: הצעה לסדר לחבר הכנסת טיבי ולאחר מכן אני אפתח את הדיון.

אחמד טיבי: אדוני היושב ראש, אני רוצה להביע מחאה ופליאה על ההליך המהיר והפזיז שלך להביא חוק שהתקבל בטרומית רק לפני שבועיים, לדיון המשך בוועדת הכנסת, כאשר יש לי חוק שהתקבל בתמיכת הקואליציה, חוק נציב שוויון הזדמנויות,  כבר ששה חודשים אתה תוקע אותו, אתה לא מביא אותו לדיון וחוק שזורע פירוד בין שני הבית, אתה מביא אותו ומסכסך בין שני חלקי הבית.

אחמד טיבי: בנוסף, אתה גם מסתכסך עם האגף שלי, בעצם אי העלאת החוק שלי שעבר בקונצנזוס, בהסכמה של כל הבית, חוץ ממך.

אחמד טיבי: השאלה היא, האם הניסיון שלך לרצות את ישראל ביתנו גובר על כל שיקולי התקנון שמחייבים אותך לנהוג באופן הגון ובאופן נכון, כפי שכל יושב ראש וועדה, גם אם הוא לא מסכים לחוק שהתקבל, נוהג, מביא להכרעה הצעת חוק.

אחמד טיבי: לכן אני רוצה שהמחאה הזו תישמע, תרשם בפרוטוקול ושהציבור ידע שאתה לא ממלא את תפקידך כיושב ראש ועדת הכנסת בצורה מקצועית והגונה.

נסים זאב: למה אתה צריך לפגוע ביושב ראש?

יריב לוין: זה בסדר, מותר לחבר הכנסת טיבי  לומר את דעתו, רק תאמר לנו מה ההצעה לסדר.

נסים זאב: זו לא הצעה לסדר, זה נאום לאומה.

אחמד טיבי: לגבי הגיור, יש הרבה עבודה ביומיים האלה, אני רוצה להציע כהצעת פשרה שהם יוכרו יהודים עד תום שירותם הצבאי, אם הצעתי לא מתקבלת אני לא אשתתף בהצבעה.

יריב לוין: אתה רוצה לשמוע תשובה?

יריב לוין: כדי להבהיר, חבר הכנסת אחמד טיבי הגיש באמת הצעת חוק שערורייתית, שעניינה מינוי נציג של ארגון עדאללה או ארגון מוסאוויה לוועדה שעובדת - - -

אחמד טיבי: נציג ערבי בנציבות, אל תזייף.

אחמד טיבי: נסים זאב:     נציג  החמס.

יריב לוין: אלו דברי ההסבר שלך, אמרת דברים קשים ולא הפרעתי לך.

אחמד טיבי: סליחה, זו הצעת חוק שלי.

יריב לוין: ההצעה הזו של מינוי נציג של עדאללה לגוף שמייעץ לנציבות שוויון הזדמנויות בעבודה תוך דחיקת רגליהם של מגזרים אחרים, דוגמת המגזר הדרוזי והמגזר הצ'רקסי.

אחמד טיבי: ערבי זה כולל דרוזים.

יריב לוין: חבר הכנסת טיבי אתה יכול לצעוק כמה שאתה רוצה, למרות זאת אני אסיים את דברי, בעיני זו  הצעה שערורייתית.

יריב לוין: יחד עם זאת הודעתי לחבר הכנסת טיבי שכאשר הוא יבקש להביא אותה לדיון, אני אעשה זאת ואדאג שהיא תעבור ותידון באופן כזה שתתוקן כך שהנציגות בגוף הזה תהיה למי שמגיע לו ייצוג ולמי שתורם למדינה.

יריב לוין: חבר הכנסת טיבי ביקש ממני כמדומני לפני שבוע או לפני שבועיים להביא את הנושא לדיון, הבטחתי לו שהדבר ייעשה באופן מיידי, כך כמובן גם יהיה.

יריב לוין: אני גם מבטיח לך שמאד לא תאהב את ההחלטה שנקבל אבל היא תהיה החלטה נכונה וטובה.

אחמד טיבי: החוק עבר בתמיכת הקואליציה, שתדע.

יריב לוין: אני עובר לנושא עצמו, חברת הכנסת רחל אדטו ואחריה חבר הכנסת משה גפני, בבקשה.

רחל אדטו: הסוף הוא כמובן שהתמיכה היא להעביר את זה לוועדת חוקה חוק ומשפט.

רחל אדטו: לגבי שאלת המהירות, אין לי שום ספק שצריך, ברגע שהנושא על סדר היום, לקצר תהליכים.

רחל אדטו: אתמול אחר הצהרים, כאשר ישבנו במליאה, עלעלתי בהצעות חוק שמוגשות למזכירות.

רחל אדטו: אחת מהצעות החוק שראיתי עוסקת בין היתר בנושא הגיור ועוד יותר מחזקת למה צריכים לפתור את הבעיה הזו מהר.

רחל אדטו: הצעת החוק הזו מציעה בין היתר שהרב הצבאי ייבחר בדרך שנבחרים בה דיינים, בהסכמת הרבנים הראשיים והוא יכול להיות עד גיל 70.

רחל אדטו: כלומר, יחילו על הרב הצבאי, של בחירת דיינים על ידי הרבנות הראשית וגם זה יזכה להסכמתו של הרב עמר.

רחל אדטו: כלומר, גם את הרב הצבאי, שיחליט על דיני גיור מכניסים דרך המעגל של הרבנות הראשית.

רחל אדטו: מכאן, אם אנחנו לא סוגרים את הנשוא הזה של הגיור הצבאי מהר ככל האפשר, אנחנו נהיה נתונים לתוספת לחצים מכיוונים עלומים ולא ידועים לטרפד את הנושא של כל הגיור, שבסופו של יום מדובר בדיני נפשות, של אחה שנמצאים במעגל הזה.

יריב לוין: תודה, אני מודה לחברת הכנסת על הקיצור, אני מבקש מכולם להתייחס קודם כל לגוף השאלה, לאן להעביר את ההצעה, מפאת ריבוי הדוברים אבקש להתכנס ל-3 דקות לדובר, חבר הכנסת גפני בבקשה.

משה גפני: אדוני היושב ראש, אני לא הולך לדבר על חוק הגיור, הוא לא נושא לדיון בוועדת הכנסת, אין לי גם שום טענה נגד ישראל ביתנו, יש להם את ראש הממשלה, הם מדברים אתו, מאיימים עליו, אומרים מה שהם אומרים וזה בסדר גמור מבחינתם, רע מאד מבחינתנו.

משה גפני: אנחנו נמצאים יום לפני אישור התקציב כאשר ישראל ביתנו מגיעה לראש הממשלה ומאיימת עליו שאם הנושא לא יעבור היום בוועדת הכנסת, יום לפני אישור התקציב, היא פשוט תצביע נגד התקציב.

משה גפני: אני נמצא בקואליציה הזו - - -

דוד רותם: כמה פעמים אתה איימת?

יריב לוין: חבר הכנסת רותם, אל תפריעו לו, אני אסיק שאתם רוצים להמשיך להתדיין ונדחה את כל העניין.

יריב לוין: חבר הכנסת גפני בבקשה.

משה גפני: אדוני היושב ראש, אני מבקש אם אפשר לא להפריע לי.

יריב לוין: אני מצטרף לבקשתך.

משה גפני: אני לא הולך לריב עם ישראל ביתנו וגם אבדתי את הקול בגלל שהייתי צריך לאשר תקציב שראש הממשלה ביקש שאאשר.

משה גפני: נעשה מעשה חמור מאין כמותו, מתי הגיע האיום לראש הממשלה?

משה גפני: מתי הוא קרא לי להגיד לי שאין ברירה וצריך להביא את זה לוועדת הכנסת?

משה גפני: זה קרה אחרי חודשיים שאני דן בוועדת הכספים על אישור התקציב, אוכל צפרדעים כמו שלא אכלתי מימי - - -

נחמן שי: זה לא כשר.

יריב לוין: חבר הכנסת שי, מספיק.

רוברט אילטוב: הרבנות הראשית לא הכשירה את הצפרדעים.

יריב לוין: חבר הכנסת אילטוב, עכשיו גם אתה?

יריב לוין: אם אין לכם עניין, תגידו לי.

משה גפני: אני לא תוקף אף אחד וקשה לי לצעוק היום.

משה גפני: אתמול היה יום קשה, אנחנו, בגלל מדיניות ראש הממשלה אנחנו מפחיתים מסים ישירים ומס חברות, עוזרים לעשירים ומאשרים מסים עקיפים, צווים על הדלק, הבנזין על הסולר, על הפחם שיעלה את המחירים לשכבות החלשות ולמעמד הביניים בכל תחומי החיים.

קריאה: אמרתי לך אל תאשר אותם.

משה גפני: הסיפור של הכבאות, אנחנו באים, אנשי הקואליציה, ואומרים שסיכמנו עם משרד האוצר שתהיה תוספת, לא נכנסתי לפירוט.

משה גפני: למחרת ראש הממשלה מודיע על 350 מיליון ₪ והחלטה תוך שבועיים משאיר אותנו חשופים בצריח.

רחל אדטו: בגלל זה יש עכשיו שריפה ברכבת בתל-אביב.

משה גפני: אני רוצה לומר לך אדוני היושב ראש ולחברי הוועדה - - -

יוחנן פלסנר: מה עם הדיור?

משה גפני: הייתי מונה עכשיו מכאן עד להודעה חדשה, אבל אין לי קול.

זאב בילסקי: והשלטון המקומי?

משה גפני: גם השלטון המקומי, הכול.

משה גפני: מתי ראש הממשלה מודיע לי את זה?

משה גפני: אחרי שאני מביא את התקציב ואת חוק ההסדרים למליאת הכנסת,  לאחר שאין לי את היכולת למשוך את החוק, לאחר שאני מאשר, בגלל אחריות קואליציונית ואחריות ממלכתית של שותפות יחד עם כולם,  אני מאשר דברים בניגוד למצפוני.

משה גפני: עם אחריות כלפי המדינה.

יוחנן פלסנר: נתניהו לא אמין?

יוחנן פלסנר: לא ידעת את זה?

רחל אדטו: תבוא בטענות לראש הממשלה למה אתה בא לכאן?

יריב לוין: אני מסיק שאתם מוותרים על רשות הדיבור כי אתם ממילא מדברים תוך כדי במקהלה.

יריב לוין: חבר הכנסת אדרי וחבר הכנסת פלסנר, בהערה הבאה אני פשוט אסיק שויתרתם על זכות הדיבור.

משה גפני: אני לא מתווכח על חוק הגיור, הוא לא נושא הדיון עכשיו, ממש לא רלוונטי גם מה שנאמר פה, שהרב הצבאי ייבחר על ידי הרבנות, יש ועדה למינוי דיינים, כמו ועדה למינוי שופטים, לא נכנס לזה.

משה גפני: הנושא הזה לא עומד לדיון.

משה גפני: היה צריך להגיד לי לפני חודשיים או לפני חודש, תדע לך שיום לפני ההצבעה על התקציב ועדת הכנסת תחליט שזה עובר לוועדת החוקה.

משה גפני: יכול להיות שהייתי מכופף את הראש, בגלל שאני בגלות, יכול להיות שהייתי מכופף את הראש בגלל שאני חושב שזה צריך להיות, יכול להיות שהייתי קם ואומר למה אני צריך לעבוד, למה אני צריך להתבזות, למה לא להיות כמו מירי רגב, לדבר בתקשורת כל הזמן על הדברים הטובים והנחמדים.

חיים אורון: תפרט על מירי רגב....

משה גפני: למה אני צריך לספוג אש כל הזמן בשביל ראש הממשלה?

משה גפני: למה?

משה גפני: מה יגידו בעולם?

משה גפני: אמרתי את זה גם לראש הממשלה אני לא אומר את זה רק כאן, מה יגידו, ולא נכנסתי לפרטי השיחה בין איווט ליברמן לראש הממשלה, אבל אני יודע מה היה שם, בלי לחשוב לרגע.

משה גפני: הרי ברור לחלוטין שיום לפני תקציב לא מביאים דברים שנויים במחלוקת.

משה גפני: הרי ביקשו ממני בוועדת השרים אפילו להוריד את הביגוד של השרים וסגני שרים, לא להביא לפני תקציב דברים שנויים במחלוקת.

משה גפני: בקשו להוריד דברים שנויים במחלוקת וזה מובן, הקואליציה לא רוצה  לפני תקציב שיהיו דברים שנויים במחלוקת.

משה גפני: מכנסים את ועדת הכנסת, מה יגיד כל העולם?

משה גפני: שראש הממשלה עשה חשבון, 15 מנדטים של ישראל ביתנו, שזה בטוח יצביעו נגד התקציב, 15 מנדטים של החרדים, שהם יתקפלו, זה ברור.

משה גפני: הרי הוא עשה את חשבון הפחד.

משה גפני: בחשבון הפחד ליברמן ניצח.

משה גפני: מה יגידו בעולם?

משה גפני: מה תגיד אמריקה?

משה גפני: מה יגידו באירופה, שראש הממשלה נתון ללחצים ומשתכנע מזה -  - -

יעקב אדרי: חשבתי שהם יתייחסו גם לגיור.

משה גפני: אבל אני רוצה לומר לך אדוני היושב ראש, עכשיו פחות חשוב מה תגיד ארצות הברית, עכשיו יותר חשוב מה אני אגיד.

משה גפני: מה שאסור לעשות במערכת הפוליטית ואני לא זוכר שזה נעשה אי פעם, להביא שתי קבוצות בקואליציה שוות כוח ולהעמיד אותם במבחן מי יותר חזק, בדבר עקרוני.

משה גפני: אני נעמדתי עכשיו במבחן האם אני סמרטוט, האם אני עושה מה שראש הממשלה אומר לכל אורך הדרך או שיש לי כוח כמו ליברמן.

משה גפני: אדוני היושב ראש, אני מציע לך לא לקבל החלטה היום, אני מבקש התייעצות סיעתית על זה.

משה גפני: כי מה שהולך לקרות פה ביומיים האלה, אני, על הכבוד שלי לא אוותר.

משה גפני: ראש הממשלה רוצה להיות סמרטוט, בכבוד, אני לא אהיה.

משה גפני: תודה.

יריב לוין: חבר הכנסת פלסנר, אחריו חבר הכנסת מיכאלי.

יוחנן פלסנר: תודה רבה אדוני היושב ראש, אני מציע דבר ראשון שנאמץ את עמדת הייעוץ המשפטי ונעביר את החוק באופן מיידי  לוועדת חוקה.

יוחנן פלסנר: אני מסתכל מסביב, אין פה אנשים תמימים.

יוחנן פלסנר: אין פה אף אחד תמים.

יוחנן פלסנר: אנחנו יודעים שהרבנות הצבאית  מגיירת כבר 60 שנה וההצעה הזו באה על רקע לא של רצון לייצר שינוי אלא על רקע של מניעת רגרסיה, רוצים לקחת את הגיור הצבאי שהוא המקום הכי משמעותי, שמגייר היום במדינת ישראל, המוסד הכי ציוני ורוצים לקעקע אותו, לטרפד אותו.

יוחנן פלסנר: אדוני היושב ראש, אני מברך על כך שהתכנסה הישיבה היום, החוק הזה דחוף.

מנחם אליעזר מוזס: למה עכשיו לפני התקציב?

יוחנן פלסנר: הוא דחוף מכיוון שהגורל של אלפי חיילים עולים תלוי בו.

מנחם אליעזר מוזס: על היומיים האלה?

יוחנן פלסנר: יש אלפי חיילים היום שנמצאים היום בסכנה, שלא יודעים מה הולך להיות אתם.

משה גפני: אתה רוצה להשאיר את נתניהו בשלטון?

יוחנן פלסנר: לא הכול פוליטי.

משה גפני: לא כל דבר, רק חלק, אתה פשוט לא יודע איפה אסור לך לדבר.

יוחנן פלסנר: יש חיילים שאנחנו צריכים לתת להם מענה ואני שמח שמפלגת ישראל ביתנו, אני לא יודע מאיזו סיבה התעוררה - - -

מנחם אליעזר מוזס: למה קדימה לא עשתה את זה?

יוחנן פלסנר: ואחרי שנתיים של הפרת כל ההתחייבויות, גם בנושא ברית הזוגיות שהבאתם, שהוא לא יותר מאשר בדיחה שלא חלה על כמה אחדים מידי שנה, גם בנושא הגיורים הבטחתם הקלות גיור ולא הבאתם שום דבר.

יוחנן פלסנר: עכשיו, כשרוצים לחסל את המוסד היחיד שגייר, גם לפניכם ובלעדיכם, שרוצים לחסל את המוסד הזה, לפחות עכשיו אתם מתעשתים ומאפשרים לפחות למנוע את המשך הרגרסיה.

יוחנן פלסנר: לכן, אדוני היושב ראש, לפחות את הדבר הזה אנחנו צריכים להעביר מיד, להוציא אותו מהדיון הפוליטי ולייצר תקווה לאלפי חיילים עולים.

יוחנן פלסנר: באשר להמשך, וכאן האתגר הוא שלכם, פה אתם לא נבחנים, המבחן שלכם הוא בהמשך קידום החוק, המבחן שלכם הוא בברית הזוגיות, המבחן שלכם הוא בגיורים, המבחן שלכם הוא בכל הסוגיות שעומדות על סדר היום, שעד היום נענעתם והלוואי שמה שאמר הרב גפני על המפלגה שלכם מבחינת היכולת שלכם להשיג את מה שהיא דורשת, הלוואי ש-10% מזה היה נכון בתחומים האזרחיים.

זאב אלקין: לפחות מה שהוא אמר על המפלגה שלך זה בטוח נכון.

יוחנן פלסנר: אני מקווה שההחלטה הזו תעבור, לצערי אדוני היושב ראש אני סקפטי לגבי היכולת להמשיך לקדם את התחומים האזרחיים משום שזו קואליציה שנולדה לא כדרך הטבע והסיכוי שלה להיות קואליציה אמיתית שמקדמת את האינטרס הממלכתי והציוני בתחומים האזרחיים, לא קיים.

יריב לוין: תודה.

יריב לוין: חבר הכנסת מיכאלי, אחריו חבר הכנסת מולה.

אברהם מיכאלי: אדוני היושב ראש, אני מצטער מאד על הישיבה זו בעיתוי הזה, חשבתי שהפופוליזם של הבאת החוק הזה על אפם ועל חמתם של כל הגורמים שמבינים ויודעים שאין שום התנגדות לגיור בצה"ל, וכולם הודיעו על כך שהדברים האלה התעוררו באופן פרוצדוראלי בלבד, בטענה בבג"ץ, שום צורך אין בחוק הזה ומי יותר אמון על כך מאשר הרב דרוקמן שממונה על מנהל הגיור, ומי יותר אמון על זה מאשר הרב הצבאי הראשי שהביא את מכתבו למליאת הכנסת?

אברהם מיכאלי: אבל מה, כנראה הפופוליזם נמשך ומה שנאמר לנו לפני שבוע או לפני שבועיים, מי שמנסה לומר שהחוק הזה עלה בטרומית, נאמר לנו במפורש כדי לתת איזשהו ניצחון לישראל ביתנו במליאה, נעביר את החוק הזה ונמתין עד שהדברים האלה לא יובהרו.

אברהם מיכאלי: מי שבא לדחוק ברב הראשי ואדוני היושב ראש, אמרת דברים נכוחים, שהרב הראשי, הרב עמר, אמור לקחת על עצמו לזרז את זה.

אברהם מיכאלי: לפני שתי דקות, לפני שנכנסתי למליאת הוועדה, שוחחתי אתו והוא אמר לי, הדברים שהוא הבטיח הוא כבר עושה אותם, הוועדה הזו כבר התכנסה, הוועדה הזו קובעת נהלים, מה אתם מצפים?

אברהם מיכאלי: שהרב עמר יהיה חותמת גומי אחרי ישראל ביתנו?

אברהם מיכאלי: הרב עמר כינס כבר את הוועדה, הוועדה פועלת והנהלים האלה אמורים להתפרסם כל יום.

אברהם מיכאלי: אני רוצה להבין מה דוחק בישראל ביתנו?

אברהם מיכאלי: כדי לזכות בעוד פופוליזם בערב הצבעת התקציב?

אברהם מיכאלי: אני חושב שכוועדת כנסת נותנים יד לפופוליזם ונותנים יד לדברים שפתאום יש קואליציה בין קדימה לישראל ביתנו, שהם מעבירים את החוק הזה על אפו ועל חמתו של ציבור גדול בבית הזה שמתנגדים להבאה של פתרון הדבר הזה בחקיקה.

אברהם מיכאלי: אנחנו לא רוצים ליצור שני סוגי גיורים אנחנו לא רוצים להפחית מכבודם של חיילי צה"ל היקרים שמתגיירים בצה"ל ומי שתוקף ואומר שחיילי צה"ל 60 שנה זה כך, אף אחד לא רוצה לפגוע בהם, להפך, רוצים לשמור על כבודם.

אברהם מיכאלי: אם תתנו לרב עמר עוד מספר ימים, אני לא יודע מה ראש הממשלה מצפה מהרב עמר?

אברהם מיכאלי: אני לא מבין מה הוא מצפה?

דוד רותם: הוא לא מצפה ממנו לכלום.

אברהם מיכאלי: חוץ מהכוונות שמסתתרות כנראה מאחורי החקיקה הזו, לנטרל את הרבנות הראשית מהגיורים, הדבר לא יצלח בבית הזה

יריב לוין: חבר הכנסת מולה אחריו חבר הכנסת נסים זאב.

שלמה מולה: אדוני היושב ראש, קודם כל את הבקשה של ועדת חוץ וביטחון אנחנו מסירים.

יריב לוין: אין להסיר, נצביע על ועדת חוקה ואם יהיו הצעות אחרות נצביע עליהן.

שלמה מולה: הרב גפני, אני שותף לתסכול שלך, יש פה ראש ממשלה שלא עומד בלחצים, המדינה הזו בידיו היא בסכנה, המדינה בסכנה כי ראש הממשלה לא עומד בלחצים.

שלמה מולה: מי שנכנס אחרון ללשכתו, פשוט יוצא.

זאב אלקין: במקרה הזה זו טעות עובדתית

אופיר אקוניס: גפני היה אחרון, זה הורס לך את כל התזה.

יוחנן פלסנר: ממשל הפחד, ראש ממשלה שפוחד.

שלמה מולה: ראש הממשלה לא עומד בלחצים, כל מי שלוחץ אחרון מקבל, לכן אין לנו ציפיות לגבי מה שיעשה.

שלמה מולה: בעניין הזה, בעניין המהותי, על נושא הגיור אני חושב שאתם טועים.

שלמה מולה: אפשר למצוא פתרון, הנושא לא עלה היום יכולתם למצוא פתרון לפני חודשים, אותו חייל שהתגייר במעלה אדומים, שלא הצליח להתחתן  זה ידוע כבר לפני שנה, אותו רב שרמן שלא מחתן, ידוע, לכן גם אתם אל תיתממו, גם אתם השגתם מיליארדים בשביל הישיבות שלכם , לכן לשחק פה משחקים פוליטיים, אתם טועים .

שלמה מולה: לכן אני מציע שנצביע, נבקש מחבר הכנסת רותם בקשה אחת, אנחנו   מבקשים ממך לקבוע דיון מחר בבוקר, להצביע על החוק.

שלמה מולה: תודה רבה.

יריב לוין: תודה רבה.

יריב לוין: חבר הכנסת רותם אתה לא חייב להגיב לכל דבר.

יריב לוין: חבר הכנסת נסים זאב בבקשה ואחריו חבר הכנסת מוזס.

נסים זאב: אדוני היושב ראש, אני רוצה להזכיר לכולם את מכת הצפרדעים שמוזכרת בפרשת השבוע, בהתחלה כתוב " ותעל הצפרדע" ואחר כך כתוב " והוא הצפרדעים בחדר משכבך, בתנורך" איפה לא היו הצפרדעים?

נסים זאב: מה הייחודיות שהייתה שם?

נסים זאב: בהתחלה ראו רק צפרדע אחת, אז אמרו, זה מפריע לנו קצת, דרכו על הצפרדע, פתאום ראו שאלפים יוצאים.

נסים זאב: אני רוצה לומר לך אדוני היושב ראש, אם ראש הממשלה חושב שישראל ביתנו מאכילה אותו רק צפרדע אחת, הוא יתפלא שפתאום יראה שאת כל הבית שלו מאכילים צפרדעים, בכל מקום ובכל  פינה.

רוברט אילטוב: ש"ס לא מאכילה אותו צפרדעים, אתם מאכילים אותו סטייקים.

נחמן שי: תפסיקו עם החיות האלה, מספיק.

נסים זאב: זו פרשת השבוע, אם זו לא הייתה פרשת השבוע לא הייתי מזכיר את זה.

יריב לוין: חבר הכנסת שי, נארגן לך כרטיס לפריז, למסעדה.

נסים זאב: מדוע את הצפרדע הזה צריך להביא היום?

נסים זאב: כשהכנסת, כל כולה נמצאת בדיוני התקציב, שהם הדברים המהותיים במדינת ישראל, נושא המדיניות הכלכלית.

נסים זאב: אין זה סוד, צה"ל עוסק בגיור עשרות בשנים וימשיך לעסוק בגיור עוד שנים רבות.

נסים זאב: לכן כל החוק הזה מיותר.

שלמה מולה: אתם רוצים שיהיה סוג ב'.

נסים זאב: כשאדוני היושב ראש פונה לרב עמר, ואומר לו שיש חלון הזדמנויות, צרך להיזהר מקרע בעם, אתה נותן לו מוסר, אתה חושב שהרב עמר כפוף ללוח הזמנים של הפוליטיקאים של כנסת ישראל?

רוברט אילטוב: הוא מזלזל בכנסת ישראל?

יריב לוין: אני לא עונה לו, לא צריך דוברים, כולנו יודעים שיש מציאות מסוימת, יש מי שיש לו סמכות ויש מי שמנסים ליטול ממנו את הסמכות ובדיוק את זה אני מנסה למנוע, אתה יודע את זה טוב מאד הרב זאב.

יריב לוין: מדאגה לעניין אני עושה את זה ולא מכיוון אחר.

נסים זאב: אני מבין, אבל רוצה לומר לך, גם בימים האלה, שאנחנו דנים בנושא אם כן יעבור החוק לאן יעבור החוק, היום אין גיורים בצה"ל.

נסים זאב: מחר לא יהיו גיורים?

נסים זאב: מה זה דחוף?

נסים זאב: מה זה בוער לכם?

אורית זוארץ: יש אזרחים שהתגיירו, זה בוער להם, למה זה מפריע לכם?

נסים זאב: אין מצב שצה"ל גייר והרבנות הראשית לא הכירה בזה.

אורית זוארץ: למה לוחות הזמנים צריכים להיות בידיים שלכם.

נחמן שי: כשהוא שולח אותם כחיילים להילחם - - -

יריב לוין: חבר הכנסת שי, מספיק, אני לא אאפשר לך, אתה מוותר על זכות הדיבור?

נסים זאב: הצעת החוק שלי לא מדברת על רבנים שיישארו לנצח עוד עד 70 ו- 80 שנה, הצעת החוק אומרת, אם אתם באים להעביר חוק גיור של צה"ל, במקביל צריך לשים את שני הדגשים שהרב הצבאי יהיה רב מוסמך כמו כל רבני ישראל, מטעם הרבנות הראשית, זה היה מאז ומעולם, זו הבקשה היחידה.

נסים זאב: הדבר הנוסף, שיהיה בהסכמת הרבנים הראשיים לישראל, הרי עד לעצם היום הזה, אף אחד לא ערער על הסמכות  של הרב הצבאי, אבל אם אתם רוצים להביא את זה בחקיקה ואתם רוצים להסתכל לדורות הבאים, שאת החוק הזה ביטלנו, אז בואו נסתכל לדורות הבאים, שלא תצא שום מכשלה מתחת ידינו.

נסים זאב: על זה אני אומר, אם רוצים להעביר את חוק הרבנות הצבאית, צריך להעביר גם  את החוק שלי ואני מבקש שזה יהיה במקביל, במקשה אחת, זה עדיין לא פוטר את חוק הגיור הכללי שעל זה הכנסת צריכה לתת את דעתה.

נסים זאב: יש לנו מספיק צרות אבל בואו נתמקד בדבר הזה, אי אפשר לעשות באופן חד צדדי, להסתכל עלינו בבוז, כאילו אנחנו לא קיימים במערכת.

יריב לוין: תודה.

יריב לוין: חבר הכנסת מוזס אחריו חבר הכנסת אורבך.

מנחם אליעזר מוזס: אדוני היושב ראש, כאשר ידידי הרב גפני סיפר לי אמש בחצות על הפגישה שלו אצל ראש הממשלה ועל השיחה אחרי שהוא הגיש את הצעת התקציב לשנתיים הבאות, חשבתי, האם באמת ראש הממשלה כל כך מתוחכם שהוא חיכה עד אחרי שהרב גפני יגיש את ההצעה או שהוא לחיץ.

משה גפני: התשובה היא כן ללחיץ.

מנחם אליעזר מוזס: הוא התנהג כמו ילד טוב ירושלים בתקופה האחרונה, מתי שליברמן נתן לו סטירת לחי, כמו שאבא נותן לילד, ככה הוא התיישר.

מנחם אליעזר מוזס: הוא קיבל על הנושא הטורקי, הפלסטיני, כל הזמן לחיץ ואז הוא מתנהג כמו ילד טוב ירושלים, אבא איווט, מה שתאמר לי אני אעשה.

מנחם אליעזר מוזס: זה מה שהיה אתמול בלילה.

מנחם אליעזר מוזס: אם בתקופה הזו זה קורה, הכי מתאים להכניס את הנושא הזה לוועדה לענייני סמים, פשוט החבר'ה מסוממים.

מנחם אליעזר מוזס: יש דברים קרדינאליים וזו הדאגה הגדולה ביותר היום, ביום הגשת התקציב.

מנחם אליעזר מוזס: הרב גפני, אנחנו ניתן את התשובה מחר בהצבעה על התקציב.

יריב לוין: תודה.

יריב לוין: חבר הכנסת אורבך אחריו חבר הכנסת אילטוב.

אורי אורבך: אדוני היושב ראש, ברור שלא ראוי לעשות את זה יום לפני התקציב, אבל ברור למה ישראל ביתנו עושה את זה יום לפני התקציב.

אורי אורבך: כולנו מבינים.

אורי אורבך: על ההתרעמות הזו שעושים, פוליטיקה, נו, באמת, זה מעשה פוליטי שלוחץ את ראש הממשלה.

משה גפני: מחר תקבל עוד כמה מעשים פוליטיים.

יריב לוין: חבר הכנסת גפני, למה לך לאיים, הרי ממילא תעשה.

אורי אורבך: אני יודע שאם המפלגות החרדיות ואחרים יעשו תרגילים פוליטיים כאלה ביום האחרון, זו תהיה הפעם הראשונה שהם עושים דברים כאלה.

אורי אורבך: הם עושים את הדבר הזה וזה לא ראוי במובן החברות הקואליציונית, אני מקבל את זה, אבל יש גם את העניין של האמת לגופו של העניין ואני לא נכנס פה לדיון של הדיור, כי זה לא הפלטפורמה, אבל החוקים האלה, גם שלנו, שהיא גרסה מתונה יותר, הם צריכים להידון בוועדת חוקה, לא במקום אחר, אני באתי להצביע על העניין האמיתי הזה, עם הבעייתיות שיש על ניצול ההזדמנות הזו של ישראל ביתנו.

אורי אורבך: לכן צריך להצביע על זה עכשיו, בעד ועדת חוקה.

אורי אורבך: אני אומר לכם ידידי החרדים, קצת הטפת מוסר, אתם לא קוראים את המפה, הייתם צריכים להסתכל על לוח התוצאות בקריאה הטרומית, התוצאה 75- 18, יש פה הגדשת הסאה, זה לא נכון שלא מטילים ספק בגיורים הצהליים, זה לא נכון, יש הטלת ספק בגיורים, שאתם קוראים להם גיורים המוניים, מה שהוא לא בגיור שבגרסה ובשליטה המוחלטת, בגרה החרדית לא ההלכתית, אתם מטילים בו ספק , בין אם זה הגיורים של הרב דרוקמן, ובין אם אלה גיורים הצהליים.

אורי אורבך: על כן באה התגובה , גם של ישראל ביתנו - - -

משה גפני: הלוואי הייתה תוצאה כזו גם על הבטחת הכנסה לאברכים ועל כל דבר שהיינו אומרים, דווקא על הגיורים.

מנחם אליעזר מוזס: אנחנו יודעים שאנחנו בגלות בין היהודים.

אורי אורבך: כיוון שזה עלה היום, אנחנו נתמוך בזה, ואתם אל תאיימו עלינו בקרע בעם, הקרע בעם שלכם, אתם לא אוכלים את ההכשר של הרבנות שאתם שולטים בה, ולא את השמיטה שלה ועוד שורה שלימה של דברים - - -

משה גפני: מה זה רלוונטי.

אורי אורבך: זה רלוונטי מאד כי קרע בעם לא יכול להגיד בן אדם שהבנים האשכנזיים שלו לא מתחתנים עם הבנות הספרדיות של ש"ס.

אורי אורבך: אל תגיד לי על קרע בעם.

מנחם אליעזר מוזס: אתה מוכן להשתדך עם הילדים שלי?

מנחם אליעזר מוזס: אתה מוכן?

אורי אורבך: - - -

דוד רותם: אני אוסר שהילדים שלי יתחתנו עם ילדים דתיים, לכן אני לא מוכן שיתחתנו אתך.

יריב לוין: תודה.

יריב לוין: חבר הכנסת אילטוב, אחריו חבר הכנסת בילסקי.

משה גפני: כמה ספרדים בסגל האקדמי של האוניברסיטה?

משה גפני: כמה ספרדים יש בבית המשפט העליון?

משה גפני: לנו אתה מטיף מוסר?

משה גפני: חצי מראשי הישיבות הם ספרדים.

משה גפני: כמה יש בבית המשפט העליון שאתם מתפארים בזה?

אורי אורבך: אף אחד לא מגן על בית המשפט העליון.

מנחם אליעזר מוזס: 75% בחינוך העצמאי ספרדים.

משה גפני: כמה יש בפרקליטות ספרדים?

משה גפני: כמה שופטים ספרדים?

משה גפני: כמה בסגל האקדמאי, אל תדבר עלינו.

רוברט אילטוב: ממתי מעניין אותך בית המשפט העליון?

יריב לוין: חבר הכנסת גפני וחבר הכנסת מוזס.

יריב לוין: בבקשה חבר הכנסת אילטוב.

רוברט אילטוב: אני רוצה להגיד כמה דברים על השתלשלות העניינים, את הצעת החוק הזו הגשנו כתוצאה שרצו להכניס בסטטוס קוו שקיים בצה"ל.

רוברט אילטוב: הצעת החוק נולדה כתוצאה מצורך והאילוץ פשוט מאד, חיילים בצה"ל, שיש להם את הזכות להגן על מדינת ישראל פתאום אין להם זכות להיות יהודים.

רוברט אילטוב: לכן דרשנו להשאיר את המצב בקדמותו ולקבל את זה בחוק, פשוט מאד.

רוברט אילטוב: לצערנו עשו בהצעת חוק הזו, כל אחד את התרגיל שלו ומנסים להטיל את האחריות על המשבר הזה דווקא  עלינו.

משה גפני: אף אחד לא התלונן עלינו.

רוברט אילטוב: חבר הכנסת גפני, תודה לך על יחסי ציבור שנתת למפלגת ישראל ביתנו.

רוברט אילטוב: אני מבקש שהדבר הזה יעבור לוועדת החוקה, לצערנו עשו את כל התרגילים הפרלמנטאריים האפשריים כדי למנוע מלהתקדם בחוק הזה לכן החוק הגיע בעיתוי הזה לכן אני מבקש להעביר את זה לוועדת חוקה מהר ככל האפשר.

יריב לוין: תודה.

יריב לוין: חבר הכנסת בילסקי ואחריו חבר הכנסת נחמן שי.

זאב בילסקי: אדוני היושב ראש, באתי לכאן היום כדי לבקש סליחה מאלפי חיילי צה"ל, שאת חלקם אני מכיר באופן אישי.

זאב בילסקי: לא היה קורס אחד של נתיב שלא הייתי בא ביום פתיחת הקורס מדבר עם החיילים ומסביר להם איזה דבר חשוב הם עושים מבחינת מדינת ישראל ומבחינתם האישית.

זאב בילסקי: אחר כך הייתי רץ למשרדי ומתחיל להרים טלפונים כדי להביא את התרומות שיאפשרו להכניס 300, 400 חיילים לשלושה חודשים לקריית מוריה בירושלים כדי שירגישו חלק מהעם הזה, כדי שירגישו שיש תמורה לכך שהם החליטו חד צדדית לעלות למדינת ישראל להתגייס לצה"ל, לשרת שירות משמעותי והנה הסוכנות היהודית, ממשלת ישראל, צה"ל, בא לקראתם, נותן להם שלושה חודשים כדי שילמדו יהדות כדי שיוכלו אחר כך ללכת לפני בית דין.

זאב בילסקי: איזו התרגשות הייתה אצלי, איזו התרגשות הייתה אצלם.

זאב בילסקי: אני רוצה לבקש מהם סליחה, בגלל מה שראיתי פה היום.

זאב בילסקי: תתביישו לכם.

זאב בילסקי: אתם לוקחים אנשים כמו חיילי צה"ל, אתם לוקחים את הרב הצבאי הראשי, אתם יודעים מי זה הבן אדם הזה.

זאב בילסקי: מישהו מכם ראה אותו?

זאב בילסקי: מישהו מכם יודע איזה בן אדם זה?

זאב בילסקי: מל"ו הצדיקים, איזה איש זה.

זאב בילסקי: איזה מנהיג.

זאב בילסקי: אתם לוקחים את כל הנושא הזה והופכים אותו לפוליטיקה מהסוג הכי זול שראיתי, וראיתי פוליטיקה בחיים שלי.

זאב בילסקי: ניהלתי ישיבות מועצת עיר, ניהלתי את הנהלת הסוכנות היהודית, ראיתי כל מיני פוליטיקאים, תאמינו לי, כאין וכאפס לעומת  מה שאתם עושים פה היום ועל מה?

זאב בילסקי: איך נולד העניין?

זאב בילסקי: פרקליטה פלטה מילה, זה אמר משהו, ואתם לוקחים היום כבני ערובה את כל אותם חיילים נפלאים והופכים אותם למרמס לרגלי הפוליטיקה הישראלית.

זאב בילסקי: לכן אני קורא לכם להתעשת ברגע האחרון, להוציא את זה מכל הפוליטיקה שלכם, לאפשר למהלך הזה לעבור.

זאב בילסקי: אני באופן אישי, מבאי משרדו של הרב עמר, לא הייתה בעיה הלכתית אחת שאני לא הייתי שם והוא פתר אותה.

זאב בילסקי: לכן אני מבקש מכם, תוציאו את הפוליטיקה מאותם חיילי צה"ל, תעזבו את זה עכשיו, תנו לעוד כמה ימים, אנחנו נצביע בעד זה, שזה יבוא לוועדה שלך, חבר הכנסת רותם, כי אנחנו חושבים שצריך לעגן את זה.

זאב בילסקי: ראיתי אתמול את יושב ראש ועדת הפנים.

זאב בילסקי: בשכל טוב, גם בעיני אלוקים, גם בעיני אדם , פתר בעיה שיכולה להיות גדולה יותר.

זאב בילסקי: צריך להפעיל שכל, לפעמים לא רק האיומים ולא אם אחד מאיים גם השני צריך לאיים, צריך להפעיל שכל.

זאב בילסקי: יש פה עם ישראל, יש פה אלפי חייל צה"ל, אני מבקש שתיקחו את זה בחשבון.

יריב לוין: תודה.

יריב לוין: חבר הכנסת נחמן שי אחריו יעקב אדרי.

נחמן שי: תודה רבה אדוני היושב ראש, המחשבה שאפשר לשחר עם הסוגיה הזו על המגרש הפוליטי מאד מכאיבה.

נחמן שי: לא מדובר בעיני בנושא פולטי, אלא בנושא שממש בנפשנו.

נחמן שי: יש לנו בארץ אוכלוסיה מאד גדולה  שעלתה לארץ מתוקף חוק השבות אבל לא כולם, חלקם רוצים לעבור מדרגה נוספת ולהיכנס ליהדות.

נחמן שי: אני חושב שזה עניינם של כל האנשים שיושבים בחדר הזה, כולל החברים הצד הזה של השולחן שנלחמים בשצף קצף נגד החוק.

נחמן שי: אבל אם הם רוצים שבמדינת ישראל יהיה רוב יהודי אז צריך לעשות כל מאמץ לגייר את מי שרוצה להיות יהודי, זה ממש בנפשנו, בעיני אין משימה לאומית חשובה יותר.

נחמן שי: אני תמה שהם לא מבינים את המשמעות שלה.

נחמן שי: אנחנו לא מדברים סתם, במקרה הזה אנחנו מדברים על חיילים, שאל חבר הכנסת נסים זאב, מה בוער?

נחמן שי: יש גישה כזו שאומרת, מה בוער?

נחמן שי: כששולחים אותם הערב למארב, או מחר לפשיטה, חברי נסים זאב, זה בוער.

נחמן שי: לא שואלים אותם אם הם התגיירו או לא התגיירו, הם חיילים בצבא הגנה לישראל, והם מבצעים משימה.

נסים זאב: אבל הגיור ממשיך, הוא קיים כל יום.

נחמן שי: אני אספר לך סוד, לפעמים לא חוזרים משם.

אברהם מיכאלי: די עם הדמגוגיה, באמת.

נסים זאב: כאלה קדימה, בלע והסתה, מה זה קשור?

יריב לוין: את זה הציבור ישפוט.

יריב לוין: חבר הכנסת זאב, נא לא להפריע לו לדבר.

נחמן שי: מי שחי בבועה הזו לא יודע שיש גם חיים מחוצה לה וזה נוגע לאותם חיילים, אם הם טובים למלא כל משימה בביטחון ישראל, הם גם טובים להיות יהודים ואנחנו צריכים למתוח את כל משאנחנו יכולים כדי לקבל אותם בצל קורתנו, מה גם שהם רוצים, אנחנו לא כופים את זה עליהם.

נחמן שי: משפט אחרון, יש סיפור ששאלו פעם את מנחם בגין זכרונו לברכה, כשהיה ראש ממשלה בעד מי הוא במלחמה בין עיראק לאיראן, הוא אמר להם, אני מאחל הצלחה לשני הצדדים, בעניין הזה אני מאחל הצלחה לשני הצדדיים.

יעקב אדרי: אדוני היושב ראש, אתה יכול להעיד שאני לעיתים נדירות מגיע לכאן ובכל זאת בגלל חשיבות הנושא מצאתי לנכון להגיע.

יעקב אדרי: פעם שנייה מאז כינונה של הכנסת מגיע לפה, כנראה שהנושא באמת בנפשנו.

יעקב אדרי: עמדתי ברורה מאד, להעביר לוועדת חוקה ולעשות את זה כמה שיותר מהר.

יעקב אדרי: יחד עם זאת, אני מצטרף לקריאה שלך אדוני היושב ראש לרב עמר, הרב עמר יכול לעשות את זה, היה לו זמן בשביל לגמור את הנושא.

יעקב אדרי: כשר הקליטה, הוא יושב ראש הנהלת הסוכנות טפלנו בנושאים האלו זה לא קל.

יעקב אדרי: יחד עם זאת קשה לעמוד בפני חיילים שהתגיירו ואחרי זה ואמרים להם שהם לא יכולים להתחתן, זו בעיה קשה מאד וצריך לגמור את הנושא הזה.

יעקב אדרי: עם רצון טוב אפשר לגמור את זה על דעת כולם, בלי חלוקה בישראל, יש לנו מספיק בעיות.

יעקב אדרי: טפלתי בזה גם כשר הקליטה, זה לא פשוט, אבל אני בהחלט מחזק את הדברים שלך על הרב עמר, הוא מבין עניין והוא יכול לגמור את זה ואני פונה אליו לגמור את הנושא הזה.

יעקב אדרי: אני מוכרח לומר שאני מבין את התסכול של הרב גפני, ביליתי אתו עכשיו שבוע שלם, היה לי עימות קשה מאד אתו ביום רביעי, דבר נדיר, אני לא מהר מרים את קולי, אתמול הוא התנצל על העניין, הוא העביר דברים בניגוד למצפונו, אני מאמין לו באמונה שלימה.

יעקב אדרי: אבל כל השיטה הזו, ואני מצטער שאני צריך גם לבקר את ראש הממשלה, איך עושים דברים כאלה - - -

קריאה: למה אתה מצטער?

יעקב אדרי: אני גם מצפה מראש הממשלה לרמה מסוימת, בשביל זה אני מצטער, כי פה עובדים על כולם.

יעקב אדרי: אלה לא ידעו, אלה לא שמעו, הנה קורה מה שקורה בצורה מבישה, וחבל.

יריב לוין: חבר הכנסת הורביץ אחריו חברת הכנסת זוארץ.

ניצן הורוביץ: תודה אדוני היושב ראש, הדיון הזה חשוב, כי הוא חושף סביב השולחן הזה את המחלוקת העמוקה והבסיסית ביותר שיש לנו במדינה הזו שנוגעת לערוב של  דת ופוליטיקה.

ניצן הורוביץ: הסכסוך שאנחנו רואים סביב השולחן יחריף כי  הוא נוגע לתחומי החיים של כל אזרחי המדינה בסוגיות רבות נוספות.

ניצן הורוביץ: זה לא רק גיור זה נישואין, זה אזרחות זה תקציבים זה בתי דין רבניים, והעירוב הזה בין דת ופוליטיקה שהולך ומתפוצץ הוא עירוב שהוא בלתי  נסבל והוא לא מאפשר למאות אלפי ישראלים לחיות כאזרחים שווי זכויות במדינה.

ניצן הורוביץ: החוק הזה חיוני, למרות שהוא מגיע מישראל ביתנו ואתם יודעים שאנחנו לא בדעות הם אבל החוק הזה חיוני, כי אילו הייתם רואים את המכתבים שאני, כחבר כנסת מקבל מחיילים, שהגיור שלהם נפסל והם לא מבינים למה אחרי שירות צבאי הם לא יכולים להתחתן וצריכים להוציא מאות אלפי שקלים כדי להתחתן בחו"ל, שזו אזרח בסיסית במדינה, כי לא מכירים בגיור שהם עברו בצה"ל, גיור אורתודוכסי של בית דין, אז החוק הזה חיוני.

ניצן הורוביץ: לכן תמכנו, כסיעת מרצ בהצעת החוק בקריאה הטרומית ונתמוך בהעברת החוק לוועדת החוקה כי החוק הזה צריך לעבור.

ניצן הורוביץ: לו ש"ס והרב עמר היו כנים בדבריהם ואומרים, אנחנו רוצים לסדר את זה, היה לכם את כל הזמן שבעולם לסדר את זה, חודשים ואפילו שנים כי הבעיה הזו איננה חדשה, לו באמת הייתם רוצים לסדר, היה אפשר לסדר את הבעיה מזמן והיא לא הייתה מגיעה.

ניצן הורוביץ: אבל אני חושב, וזה יותר מחושב, אני יודע שיש גורמים שלא מעוניינים בגיורים האלה ולא רוצים במתגיירים האלה, יש קבוצות בקרב הסיעות החרדיות שלא מעוניינות בכל התהליך הזה.

ניצן הורוביץ: הן לא סומכות עליו, הם לא סומכות על הרבנים האלה והן לא רוצות והן לא רוצות את כל הסיפור.

ניצן הורוביץ: לכן הגיע הפיצוץ לכאן, לכן תמכנו בחוק, למרות שבעינינו חלק מהדברים שישראל ביתנו עושה הם אחיזת עיניים, בטח בתחום הנישואים האזרחים וברית הזוגיות, גם בעניין הזה הם  לא הולכים עד הסוף.

ניצן הורוביץ: אבל העירוב הזה בין דת ופוליטיקה הוא בלתי נסבל ואני רואה בהצעת החוק הזו צעד בכיוון של פתרון.

יריב לוין: תודה.

יריב לוין: רשומים עוד דוברים, אני רוצה לסיים את הדיון בדברים של יושב ראש ועדת הפנים, חבר  הכנסת אזולאי, יושב ראש ועדת החוקה, חבר הכנסת רותם, ויושב ראש הקואליציה.

יריב לוין: חברת הכנסת זוארץ בבקשה, אחריה חבר הכנסת דוד אזולאי.

אורית זוארץ: אנחנו נחשפים שוב וביתר זאת למדיניות של סכיזופרניה.

אורית זוארץ: מצד אחד מוציאים הון תועפות על שליחים בחו"ל, בעולם, לשדל אנשים שיבואו הנה, גם כאלה שיהדותם על פי הרבנות ועל פי החרדים, מוטלת בספק.

אורית זוארץ: מביאים הנה ילדים נוער וצעירים, מגייסים אותם לצבא, מנצלים אותם ואחר כך, ברגע הפקודה, שמדינת ישראל צריכה לקחת אחריות עליהם, לסייע להם בתהליך הגיור, אנחנו טורקים להם את הדלת בפנים ופוגעים בהם בכל הרמות האפשריות.

אורית זוארץ: אני מברכת על קידום הצעת החוק, אני חושבת שסוף סוף הכנסת הזו התעשתה, הרוב קובע הרב מוזס, אין מה לעשות.

אורית זוארץ: אתם יכולים לאהוב את זה או לא – הרוב קובע.

מנחם אליעזר מוזס: שזה ייכנס לוועדה לענייני סמים.

אורית זוארץ: הכנסת אמרה את דברה בצורה מאד ברורה, אני מאד שמחה שישראל ביתנו התעשתו, לקחו אחריות להצהרות שהצהירו כלפי  אוכלוסיית העולים.

אורית זוארץ: אני מאד מצטערת על כך שאתם בוחרים לנצל את אזרחי מדינת ישראל ובצד השני לפגוע בהם, הגיע הזמן שהאחריות והסמכות תעבור לחברה האזרחית, לציונות הדתית שנותנת מענה לרוב עם ישראל ולא למיעוטים ולקבוצות הקטנות שהפכו להיות לשון המאזנים והסחיטה המרכזית של הממשלות בישראל.

אורית זוארץ: החוק   חייב לעבור, אנחנו נתמך בהעברה שלו לוועדת חוקה חוק ומשפט.

אורית זוארץ: אני רוצה לומר כמי שעלתה לארץ והתגיירה, לא ליהדות הזו פיללתי, לא לדת הזו רציתי להגיע, אני מאד מצרה שכל מוסדות הדת נוכסו על ידי גורמים חרדים אנטי ציונים ואנטי דמוקרטים והגיע הזמן לעשות סדר גם במקום הזה.

יריב לוין: תודה.

יריב לוין: חבר הכנסת דוד אזולאי, יושב ראש ועדת הפנים, בבקשה.

דוד אזולאי: אדוני היושב ראש, אני רוצה להתייחס קודם כל לדבריו של חברי חבר הכנסת זאב בילסקי

יוחנן פלסנר: הם מקבלים הנחיות מנתניהו

דוד אזולאי: אדוני היושב ראש, אני רוצה להתייחס לדבריו של חבר הכנסת, חברי הטוב זאב בילסקי, אני מכיר ומוקיר את הרב פרץ יש לי הערכה רבה אליו, אני מכיר אותו הרבה מאד שנים ואין אחד מחבריי בשולחן הזה שיש לו טענה כלשהי כלפי הרב פרץ.

דוד אזולאי: יש לנו הערכה רבה אליו.

דוד אזולאי: מי שמכיר את הרב פרת ואת אישיותו יודע מי האיש, יש לי את היכרות רבת שנים אתו ומתוך הוקרה והערכה אנחנו מתייחסים לכל מה שהוא עושה.

דוד אזולאי: אני בטוח שחבריי לא נגד חיילי צה"ל, אנחנו בעד חיילי צה"ל אנחנו מעוניינים שהדברים ייעשו בצורה ראויה אנחנו לא רוצים חס ושלום ליצור מצב של שני סוגים של גיורים, סוג א' וסוג ב'.

דוד אזולאי: אני חושב שגם אתה חבר הכנסת בילסקי תסכים אתי, לא יעלה על הדעת שבמדינת ישראל יתהלכו אנשים עם תעודה א' ותעודה ב', זה לא מוסיף כבוד לעם ישראל.

דוד אזולאי: יחד עם זה אני רוצה להתייחס לדברי המשפטנים של הכנסת, קבעו שהנושא צריך להיות בוועדת חוקה, אני לא בא כאן לבקש שיעבירו את הנושא הזה לוועדת הפנים, מי שמכיר את הוועדה ואת עבודתה  יודע שהוועדה עמודה בהרבה נושאים חשובים למדינת ישראל.

דוד אזולאי: רציתי להביא לידיעת היושב ראש והחברים כאן, נושאי הגיור היו ויהיו בדינים של ועדת הפנים של הכנסת.

דוד אזולאי: אני לא בא לחדש חידושים, מי שטוען שזה רק לוועדת חוקה אני מפנה אותו לפרוטוקולים כדי שיידע שהיו דיונים בוועדת הפנים.

דוד אזולאי: אני לא רוצה להיכנס לתוכן החוק עצמו, שאני מניח שזה לא המקום ולא השולחן, שבו יידון הנושא הזה ויש לי מה להגיד על הנושא.

דוד אזולאי: אני רוצה לפנות לשני אנשים שמגלים אחריות מאז הקמתה של הממשלה הזו.

דוד אזולאי: יושב ראש ועדת הכנסת חברי חבר הכנסת יריב לוין ויושב ראש הנהלת הקואליציה, חברי  חבר הכנסת זאב אלקין,  שבאמת מאז כוננה הממשלה הזו הם גילו אחריות רבה ועשו מלאכת מחשבת לאורך כל הדרך על מנת שנגיע עד הלום.

רוברט אילטוב: יש עוד אנשים אחראים.

יוחנן פלסנר: הם מקבלים הנחיות מנתניהו.

יריב לוין: אני מבקש ממך לא להפריע.

דוד אזולאי: אני רוצה לפנות לשני החברים הללו, שלאורך כל הדרך גילו אחריות גילו נאמנות ואני  מצפה מהם לעשות מה שראש הממשלה לא הצליח לעשות, בגילוי נאמנות ואחריות בנושא של הגיור, כאשר הנושא הזה מגיע יום לפני הצבעה על תקציב, אם זו לא סחטנות מה נקראת סחטנות?

דוד אזולאי: לא אכנס לזה , אני משאיר את זה לציבור לשפוט, אם זו סחטנות או לא סחטנות כאשר חבר הכנסת גפני מעביר את התקציב ולאחר הוא גומר להעביר את התקציב נותנים הוראה ליושב ראש הכנסת ואונסים אותו לקיים את הדיון הזה כדי לעמוד עם אקדח הרקה ולהגיד לו, זה הנושא ואת זה צריך לעשות וחבל שכך.

דוד אזולאי: לכן, אני רוצה לנצל את הבמה הזו ופונה אליך אדוני יושב ראש ועדת הכנסת, אני פונה אליך אדוני יושב ראש הנהלת הקואליציה, תגלו מנהיגות, תגלו אחריות, לא יקרה שום דבר, הגיורים ממשיכים להתבצע, אל תתנו לאופוזיציה למחוא כפים וליהנות עם הדבר הזה.

דוד אזולאי: אם חפצי שלטון אנחנו, אני מציע לכם, לא יקרה שום דבר אם כרגע הנושא יידחה לעוד מספר ימים על מנת למצוא את נוסח הפרשה.

דוד אזולאי: אמרת דברים נכוחים, אדוני היושב ראש, כאשר דברת עם הרב עמר ואתה יודע  מה עמדתו של הרב עמר, אני חושב שהאדם האחרון שאפשר לחשוד בו זה הרב עמר, שרוצה לפגוע בחיילי צה"ל, או בגיורים של חיילי צה"ל.

דוד אזולאי: אני רוצה להפנות מכאן קריאה ליושב ראש ועדת חוקה דוד רותם, לפי הרוב המסתמן פה , לצערי הרב, אני מצפה שהנושא בכל זאת יעבור אלא אם הפניה שלי תיפול על אוזניים קשובות, אבל אם בכל זאת הנושא הזה יעבור לוועדת חוקה, אני פונה אליך ומבקש ממך, בשם רבים וטובים בעם ישראל, לא כולם אנטי צה"ל ולא כולם אנטי גיורים כאלה ואחרים, יש הרבה וזה הרוב הדומם במדינת ישראל שרוצה אחדות, רוצה להוביל את הדברים בצורה ראויה, אני פונה אליך לגלות אחריות, תחכה עם הקריאה הראשונה ותמצה את כל ההליכים כדי שתוכל להסתכל על עצמך בראי ולהגיד שעשית הכול למען אחדות עם ישראל ולא אהיה שותף לפילוגו של עם ישראל.

דוד אזולאי: עם  ישראל בימים אלו זקוק לאחדות ולא לפילוג.

דוד אזולאי: מי שחושב שהפלת הממשלה יכול להביא לפילוג חס ושלום, אז יבושם לו.

דוד אזולאי: אני בכל אופן  פונה ומבקש , תתנתקו לרגע מהפוליטיקה, זה לא פוליטיקה כרגע, זה עם ישראל עומד על הפרק.

דוד אזולאי: תודה רבה אדוני.

יריב לוין: תודה.

יריב לוין: דוד רותם, אחריו זאב אלקין, אחרון הדוברים, בבקשה.

דוד רותם: אדוני היושב ראש, רבותי חברי הוועדה, אין לי כוח שליטה על הייעוץ המשפטי של הכנסת והייעוץ המשפטי של הכנסת קבע, תוך בדיקת הדברים, שהחוקים האלה צריכים לבוא לוועדת חוקה חוק ומשפט, אין להם קשר לוועדת הפנים, אנחנו מתעסקים בחיילים לא באיכות הסביבה, אנחנו מתעסקים בנושא שוועדת החוקה עוסקת בו כל התקופה.

דוד רותם: ניקח לדוגמה את חוק הגיור הראשי, אותו חוק שסיעת ש"ס נורא רוצה שיעבור, איפה הוא נידון?

דוד רותם: בוועדת החוקה.

דוד רותם: לכן, כשאין סיבה אמיתית ללכת נגד חוות הדעת של הייעוץ המשפטי, אני לא רואה סיבה למה צריך להחליט אחרת.

דוד רותם: זה שהרב מוזס חושב שזה צריך ללכת לוועדה למאבק נגד הסמים, אני מבין אותו, אנחנו כולנו מסוממים.

דוד רותם: איך אנחנו בכלל מעלים על הדעת לא לשמוע את מה שאומר לנו הרב מוזס.

דוד רותם: מי ייצג את היהדות חוץ מאשר ש"ס ויהדות התורה, מה אנחנו מבינים ביהדות?

דוד רותם: אל תטיפו לי מוסר בענייני יהדות.

דוד רותם: אל תטיפו לי מוסר בעניינים של אחדות העם היהודי, אתם מפלגים את העם היהודי.

דוד רותם: אני מבקש, הרב עמר יעשה את מה שהוא צריך לעשות, מדברים על סחיטה, הרב גפני, כואב לי שאכלת צפרדעים, אותי למדו שכשאני נוסע לחוץ לארץ לדאוג איפה יש מסעדה כשרה, כדי שלא אצטרך לאכול צפרדעים.

דוד רותם: אם אכלת צפרדעים, אתה ראוי לכך.

דוד רותם: אני מבקש אדוני יושב ראש להעלות להצבעה, אני חושב שההצעה צריכה ללכת לוועדת חוקה, ועדת החוקה מקיימת  דיונים רציניים בחוקים, נשמע את כולם, אני מניח כל מה ששמענו פה הוא רק פרומו לקראת מה שנשמע בוועדת החוקה, ואז תתקבלנה החלטות.

יריב לוין: תודה רבה, חבר הכנסת זאב אלקין בבקשה.

זאב אלקין: תודה רבה אדוני היושב ראש.

זאב אלקין: קודם כל אני אתייחס לנושא עצמו שנדון כאן כי לפעמים הוא בורח בלהט הויכוח.

זאב אלקין: אין ספק לאיזו ועדה החוק צריך ללכת, צודק יושב ראש ועדת החוקה, כשדנו בסוגיה של חוק הגיור הכללי , שהנושא הזה הוא פריט קטן מכל נושא הדיור, אז הייתה אפילו הסכמה מקיר לקיר שהדיון צריך להיות בוועדת החוקה ולכן אין שום הגיון שהדיון בשני החוקים האלה יהיה במקום אחר ואני חושב שהדברים ברורים.

זאב אלקין: לגבי הסוגיה עצמה, נדמה לי שכדאי להעמיד דברים על דיוקם, אמר חבר הכנסת נסים זאב, שאני מאד מכבד אותו שאף אחד לא מטיל ספק בגיורים צבאיים, זה לא נכון.

זאב אלקין: כל הדיון בבג"צ, שנאמר שם מה שנאמר נפתח כי היו כמה רבני ערים שלא הכירו בגיור הזה ובמתגיירים האלה.

זאב אלקין: אמנם, חייבים להגיד את האמת, גם בגיורים שהרב עמר חתום עליהם הם לא מכירים.

זאב אלקין: גם בגיורים שמגיעים במערכת הרגילה, גם בזה הם לא מכירים והרב עמר, וצריכים לתת לו את הכבוד, עומד בגבורה כנגד כל הלחצים שלא מעט אנשים הממסד הרבני ועושה רבות ואין מישהו שעושה כמוהו לקידום הנושא הגיור בישראל.

זאב אלקין: משם הכול התחיל, חברי הכנסת גפני ומוזס, משם הכול התחיל, משם התגלגלנו לדיון הזה בבג"צ ומשם הגענו למקום שהגענו.

זאב אלקין: נטענו טענות למה זה מגיע רק עכשיו, אני אשתף את החברים בהתלבטויות שהיו לי כיושב ראש הקואליציה, גם בדיון שלי עם יושב ראש ועדת הכנסת.

זאב אלקין: הרי לא היה ספק איפה החוק צריך להיות נידון, זו לא השאלה, השאלה הייתה מתי מעבירים אותו למקום הנכון.

זאב אלקין: במציאות שהיינו בה היינו בפני בחירה מאד פשוטה, החוק הזה היה צריך לעבור לוועדת חוקה כבר לפני שבוע וחצי שבועיים מיד אחרי המליאה, לא הייתה שאלה.

זאב אלקין: היינו רוצים לתת שהות, דברו כאן חברי כנסת גם מאופוזיציה, לא רק מהקואליציה, שהדרך הנכונה היא, ואנחנו הולכים בדרך הזו, רק בעיני לאט מידי, שהרב עמר יסביר את כל הנושא הזה.

זאב אלקין: אם אתם שואלים אותי, בסוף הדרך לא צריך חוק.

זאב אלקין: אב צריך פתרון לחיילי צה"ל ורצינו לתת את השהות הזו.

זאב אלקין: אם היינו מזדרזים, כפי שדיבר חבר הכנסת גפני ומיד נועלים את הנושא, בלי לתת את האפשרות והתבקשנו לתת את השהות הזו, בלי לתת את האפשרות לתת לרב עמר לפתור את הבעיה, היינו נוהגים נכון?

דוד רותם: הוא כבר חזר מחו"ל?

זאב אלקין: הוא חזר מחו"ל והוא הקים ועדה והיא מטפלת אבל עברו שבועיים ובזמנו דובר על כך שתוך ימים ספורים יבוא פתרון, עברו מאז שבועיים ועדיין לא הגיע הפתרון ואני בטוח שהרב עמר עושה הכול כי לפתור את הבעיה.

מנחם אליעזר מוזס: כמה אפשר לחכות?

זאב אלקין: חיכינו.

זאב אלקין: במה אתם מאשימים אותנו?

זאב אלקין: לא הבאתם את זה קודם כי חיכיתם לרב עמר, אם היינו מביאים את זה יומיים אחרי הדיון על התקציב מה הייתם אותם?

זאב אלקין: רימיתם אותנו, לא אמרתם לנו לפני הדיון התקציב שאתם מביאי את זה, אז מה אתם רוצים?

מנחם אליעזר מוזס: אז לא נצביע בעד.

דוד רותם: אל תצביעו.

דוד רותם: נראה איך 250 מיליון ₪ הולכים לכם, נראה אתכם.

זאב אלקין: ולא הייתם אומרים שידעתם מראש שזה הולך לשם.

מנחם אליעזר מוזס: גם אתה באותה תמונה, למה אתה מדבר על הכסף שלנו?

רחל אדטו: תספר לנו על מה אתה מדבר?

נחמן שי: יש כסף שאנחנו לא יודעים עליו?

מנחם אליעזר מוזס: גם אתה בתמונה...

שלמה מולה: יש 569 מיליון ₪ שחולקו בתוך המפלגות.

יריב לוין: תודה על ההבהרה.

זאב אלקין: לכן, אני קודם כל מציע לכולנו להפריד את הנושא מהפוליטיקה, להגיד, הבאתם את זה ככה, זה מבחן הכוח, אנחנו עכשיו נפיל את התקציב, נצביע נגד התקציב - - -

משה גפני: אמרתי שזה מבחן הכוח וברור לגמרי שראש הממשלה החליט שליברמן יותר חזק.

זאב אלקין: אתה טועה.

יוחנן פלסנר: ---

יריב לוין: חבר הכנסת פלסנר, אל תהיה פרשן.

אורית זוארץ: ראש הממשלה לא החליט, הוא פשוט הבין.

זאב אלקין: מהחברים שנמצאים כאן, היו לי הכי הרבה שעות ראש ממשלה בנושא, אני יכול  להגיד לך חבר הכנסת גפני את הדברים שראש שהממשלה אומר בקולו, שבמידה והנושא היה מוסדר עד היום, העמדה של הליכוד הייתה נגד החוק.

זאב אלקין: אמרנו את זה לפני ההצעה על טרומית, אנחנו אומרים את זה עכשיו ואנחנו אומרים את זה גם להמשך תהליך החקיקה.

זאב אלקין: אנחנו חייבים לספק פתרון והגנה לחיילי צה"ל, ברגע שיש פתרון, לא צריך חוק.

זאב אלקין: כל עוד שאין פתרון, אין ברירה.

זאב אלקין: לכן אני מציע חבריי מסיעת יהדות התורה לא להכניס את הנושא הזה לנושא הניגוח הפוליטי ונקמות ומחירים.

זאב אלקין: דבר נוסף, אני בטוח שמהעיתונים שאתם פותח את הבוקר חבר הכנסת גפני וחבר הכנסת מוזס היו עושים קצת חסד עם הרב עמר, קצת חסד, זה היה מקל עליו מאד למהר במציאת הפתרון.

זאב אלקין: לכן, המפתח לפתרון, שלא דרך החוק, במידה רבה הוא בידיכם ולא רק בידי הרב עמר.

זאב אלקין: תקלו עליו לפתור את הבעיה.

יריב לוין: יש בפני בקשה של חבר הכנסת גפני להתייעצות סיעתית, אני כמובן מחויב לכבד את הבקשה הזו, משכך אני קובע שלוש דקות התייעצות סיעתית.

משה גפני: רציתי להסביר, מכיוון שאמר חבר הכנסת אלקין, יושב ראש  הקואליציה שלליכוד אין עניין בחוק, חשבתי שנקיים התייעצות סיעתית בגלל שמה שהולך לקרות הוא דבר שיש לו השלכות.

דוד רותם: אל תאיים.

יריב לוין: חמש דקות יפתרו  לך את הבעיה?

משה גפני: לא.

יריב לוין: אז חבל על הזמן, זה מיותר.

יריב לוין: חבר הכנסת אתה רוצה חמש דקות התייעצות סיעתית, אם אתה רוצה אני מסכים.

משה גפני: חשבתי לדבר עם הליכוד על כל העניין הזה, לחמש דקות אין ערך, אני גם יודע שאם אנחנו היינו עושים את זה ולא ישראל ביתנו היו מאשימים אותנו כסחטנים לישראל ביתנו לא עושים את זה.

יריב לוין: חבר הכנסת גפני, כידוע, זו מסגרת הזמן של התייעצות סיעתית אתה הרי ותיק ממני בעניין וזה מה שאני יכול לאפשר.

משה גפני: אני לא מבקש.

יריב לוין: מאחר והבקשה שלך נמשכת, נעבור להצבעה, אנחנו מצביעים על כל הצעה בנפרד.

יריב לוין: ראשית, הצעת חוק הגיור הצבאי, התשע"א-2010 של חברי הכנסת דוד רותם ורוברט אילטוב (פ/18/2684), אני מציע להעביר לוועדת חוקה חוק ומשפט ואם זה לא יתקבל נעבור להצעות הבאות, אם זה יאושר, זו תהיה ההחלטה.

משה גפני: אני מציע ועדת הפנים.

יריב לוין: אם זה לא יתקבל נעבור להצעות אחרות.

יריב לוין: ההצבעה תהיה שמית על מנת שהדברים יהיו ברורים ופשוטים.

יריב לוין: הצבעה     יריב לוין  	-בעד זאב אלקין	- בעד אופיר אקוניס	- בעד אורי אורבך	- בעד שלמה מולה	- בעד נחמן שי (במקום רוחמה אברהם בלילא)- בעד רחל אדטו	- בעד ניצן הורביץ ( במקום חיים אורון) – בעד דוד רותם	- בעד רוברט אילטוב	- בעד איתן כבל (במקום דניאל בן סימון)- בעד עינת וילף	- איננה אברהם מיכאלי	-נגד נסים זאב	- נגד מנחם אליעזר מוזס – נגד אחמד טיבי	- איננו ציון פיניאן	- איננו      בעד – 11 נגד – 3 נמנעים – אין.

יריב לוין: הצעת החוק תועבר לוועדת חוקה חוק ומשפט

יריב לוין: ברוב של 11 מול 3 נגד, הוחלט להעביר את ההצעה הזו לוועדת חוקה חוק ומשפט.

יריב לוין: אני עובר להצבעה על הצעת החוק השנייה, הצעת החוק ההצעה השנייה .

יריב לוין: הצעת חוק לתיקון פקודת העדה הדתית (המרה) (תעודת המרה למתגייר במהלך שירותו הצבאי), התשע"א – 2010 של חברי הכנסת זבולון אורלב ואורי אורבך (פ/18/2702).

יריב לוין: נא להצביע הצבעה     יריב לוין  	-בעד זאב אלקין	- בעד אופיר אקוניס	- בעד אורי אורבך	- בעד שלמה מולה	- בעד נחמן שי (במקום רוחמה אברהם בלילא)- בעד רחל אדטו	- בעד ניצן הורביץ ( במקום חיים אורון) – בעד דוד רותם	- בעד רוברט אילטוב	- בעד איתן כבל (במקום דניאל בן סימון)- בעד עינת וילף	- איננה אברהם מיכאלי	-נגד נסים זאב	- נגד מנחם אליעזר מוזס – נגד אחמד טיבי	- איננו ציון פיניאן	- איננו      בעד – 11 נגד – 3 נמנעים – אין הצעת החוק תעבור לוועדת חוקה חוק ומשפט.

יריב לוין: לפיכך, ברוב של 11 בעד מול 3 מתנגדים וללא נמנעים אני קובע שהוחלט להעביר גם את הצעת החוק הזו לועדת חוקה חוק ומשפט.

שלמה מולה: אני מבקש רביזיה.

יריב לוין: חבר הכנסת שלמה מולה בקש רביזיה, הפסקה של שלוש דקות, לאחריה תהיה הצבעה על הרביזיה, הצבעה על הרביזיה בשעה 11:24.

יריב לוין: הפסקה

יריב לוין: אני מחדש את הישיבה, בקשת הרביזיה של חבר הכנסת מולה מתייחסת לשתי ההצעות לכן נצביע על כל אחת מבקשות הרביזיה בנפרד.

יריב לוין: הצבעה הראשונה על הרביזיה של חבר הכנסת מולה בעניין החלטה לעניין  הצעת חוק הגיור הצבאי, התשע"א-2010 של חברי הכנסת דוד רותם ורוברט אילטוב (פ/18/2684)     הצבעה בעד – 2 נגד – 9 נמנעים – אין הרביזיה נדחתה.

יריב לוין: ברוב של 9 נגד 2 נדחתה בקשת הרביזיה לעניין הצעת חוק פ/ 2684.

יריב לוין: עוברים לבקשת הרביזיה לעניין הצעת חוק לתיקון פקודת העדה הדתית (המרה) (תעודת המרה למתגייר במהלך שירותו הצבאי), התשע"א – 2010 של חברי הכנסת זבולון אורלב ואורי אורבך (פ/18/2702).

יריב לוין: מי בעד בקשת הרביזיה?

יריב לוין: הצבעה בעד – 2 נגד – 10 נמנעים – אין הרביזיה נדחתה.

יריב לוין: אני קובע שברוב של 10 נגד ממול שני בעד, נדחתה בקשת הרביזיה,  תודה רבה לכולם הישיבה נעולה.